วันนี้มีโอกาสได้แวะเวียนมาสุพรรณบุรี ก่อนกลับก็เลยสุ่มๆหาร้านอาหารที่อยู่ใกล้ๆ อาหารอร่อย รวดเร็ว ขนาดไม่ใหญ่มากเพราะต้องรีบเข้า กทม ขับรถวนอยู่หลายรอบถามคนแถวนั้นอีกกว่าจะเจอแทบถอดใจ พอถึงร้านมองเห็นหน้าร้านที่เป็นตึกแถว มีลุงแก่ๆนั่งอยู่หน้าร้าน ไม่มีลูกค้าสักคน ที่จอดรถก็ข้างทาง ในใจคิดเอาไงดี อ้าว!! มาถึงขนาดนี้ก็ทานมันเลย จะรออะไรล่ะ ดูซิว่าจะสมคำร่ำลือจริงเปล่า ร้านอาหาร ขัวะ เป็นร้านอาหารชื่อดังในเมืองสุพรรณบุรี เปิดมากว่า 30 ปี
ร้านอาหารในตึกแถวห้องเดียว ใกล้กับหอคอยบรรหาร ดูจากภายนอก เป็นร้านอาหารเล็กๆตามสั่งทั่วไป ถ้าหากว่าได้มาลองแวะชิมอาหาร ที่ร้านนี้ เริ่มตั้งแต่รายการอาหารและราคาที่ไม่ธรรมดา และยิ่งได้ลิ้มชิมรสชาดอาหาร ก็ยิ่งสรุปได้ว่า ไม่ธรรมดาจริงๆ อาหารเด่นของที่นี่ทำ โดยแม่ครัวระดับฝีมือ เพราะมองเข้าไปในครัวก็เห็นเจ้นั่นแหล่ะทั้งทำอาหารและเสริฟ์เอง แต่ความอร่อยและความรวดเร็วต้องยกให้เธอล่ะ ส่วนขนาดของร้านคับแคบไปนิด จำนวนโต๊ะจากที่นับแล้วมีอยู่ 9 โต๊ะเห็นจะได้ แต่อย่างว่าสถานที่เป็นเพียงสิ่งภายนอกที่คนมอง แต่ลึกๆแล้วคุณภาพและรสชาดอาหารนั้นสำคัญทีเดียวเชียวแหล่ะ
มาเริ่มที่เมนูอาหารกันเลยซึ่งส่วนใหญ่ที่สั่งมานั้นเป็นภรรยาและแม่ยายสั่งกันทั้งหมดส่วนผมมีหน้าที่ทานและจ่ายตังค์ ???????? 

:เห็ดโคนผัดน้ำมันหอย มีกระเทียมโทนหั่นรวมผัดมาด้วย ราคา 400 บาท เสริฟ์มาในจานขนาดกลางเกือบใหญ่ เห็ดนุ่มนิ่ม กรุบกรอบ สมราคาที่เห็ดโคนหายากและมาแล้วมีให้ทานก็ถือว่าคุ้ม

:ซี่โครงหมูทอดกระเทียม ชิ้นใหญ่ดี แป้งบางรสชาดเยี่ยมทีเดียว ความสุขพอดีทำให้เนื้อหมูที่ติดกระดูกไม่เหนียวเวลาทาน กระเทียมทอดที่โรยมาก็อร่อยอีก เออ!! เอาดิ ทานกับข้าวสวยร้อนๆ อย่าให้พูดเลยดีกว่า

:แกงป่าปลากระกราย เครื่องแกงรสชาดพอดี ไม่เผ็ดมาก ซดหมดชามเช่นกัน

:ต้มยำปลาคัง เอาเป็นสรุปว่าอร่อย ทานหมดทุกเมนูไม่มีเหลือ
ราคาค่าเสียหายโดยรวมอยู่ที่ 860 บาทถ้วนๆ อร่อยสมราคา ตามคำร่ำลือ

